wickkiey/tamil-wikipedia-chunked huggingface dataset:
# குமாரபுரம் வெங்கடாசலபதி கோயில்

**குமாரபுரம் வெங்கடாசலபதி கோயில்** (*Kumarapuram Venkitachelapathi Temple*) என்பது இந்தியாவில், கேரள மாநிலத்தின், பாலக்காடு மாவட்டத்தில் அமைந்துள்ள ஒரு பெருமாள் கோயிலாகும்.  
இக்கோயில் பாரதப்புழா ஆற்றங்கரையில் குமாரபுரம் அக்ரகார வழியில் கல்பாத்தி பாலத்துக்க அருகே உள்ளது. குமாரபுரம் கோயில் வேதங்களைக் கற்பதற்கான முக்கிய மையமாக உள்ளது. இங்கு பிரசன்ன் வெங்கடாசலபதி தன் மனைவி அலர்மேல் மங்கையுடன் எழுத்தருளியுள்ளார். இக்கோயில்லில் நடத்தபடும் சடங்குகள் திருப்பதி வெங்கடாசலபதி கோயிலில் நட்த்தபடும் சடங்குகளை ஒத்திருப்பதால் இவரை திருப்பதி வெங்கடாசலதிக்கு இணையானவராக கருதுகின்றனர்.
# சௌமியகேசவர் கோயில், நாகமங்கலம்

**சௌமியகேசவர் கோயில் (Saumyakeshava temple)** என்பது 12 ஆம் நூற்றாண்டில் போசளப் பேரரசின் ஆட்சியாளர்களால் நாகமங்கலத்தில் கட்டப்பட்ட இந்து கோயிலாகும். இது, இந்தியாவின் கர்நாடக மாநிலத்தின் மாண்டியா மாவட்டத்தில் அமைந்துள்ளது. இது வரலாற்று முக்கியத்துவம் வாய்ந்த நகரமான மைசூரிலிருந்து ஸ்ரீரங்கப்பட்டணம்-சிரா நெடுஞ்சாலையில், 62 கி.மீ தொலைவில், அமைந்துள்ளது. வரலாற்று ரீதியாக, போசள மன்னர் விஷ்ணுவர்தனனின் ஆட்சியின் போது நாகமங்கலம் முக்கியத்துவம் பெற்றது. இது வைணவ நம்பிக்கையின் ஒரு முக்கிய மையமாக மாறியது. மேலும் அவரது ராணிகளில் ஒருவரான பொம்மலாதேவியிடமிருந்து ஆதரவைப் பெற்றது. இரண்டாம் வீர வல்லாளனின் ஆட்சியின் போது, நாகமங்கலம் ஒரு அக்ரகாரமாக இருந்ததுடன், மரியாதைக்குரிய வீர வல்லாள சதுர்வேதி பட்டரத்னாகரம் என்ற பெயரையும் கொண்டிருந்தது. தற்போது இந்திய தொல்பொருள் ஆய்வு மையத்தால் தேசிய முக்கியத்துவம் வாய்ந்த நினைவுச்சின்னமாக இந்த கோயில் பாதுகாக்கப்படுகிறது.
# சௌமியகேசவர் கோயில், நாகமங்கலம்

## கோயில் திட்டம்

கலை வரலாற்றாசிரியர் ஆடம் ஹார்டியின் கூற்றுப்படி, சன்னதியின் அடிப்படை திட்டம் நட்சத்திர வடிவம் ஆகும். இது *ஜகதி* என்ற பீடத்தில் அமைக்கப்பட்டுள்ளது. இக்கோயில், சோப்புக்கல் பொருட்களால் கட்டப்பட்டுள்ளது. வரலாற்றாசிரியர் பெர்சி பிரவுனின் கூற்றுப்படி இது ஒரு ஹொய்சாலா பாணியில் அமைந்துள்ளது. ஒட்டுமொத்தமாக, இந்த கோயில் *நாகஹள்ளி*, சதாசிவா கோயில் போன்ற வேறு சில ஹொய்சாலா கோயில்களில் காணப்படும் *நாகரா* அம்சங்களை (வட இந்திய பாணி) காட்சிப்படுத்துகிறது. கலை வரலாற்றாசிரியர்களான ஜெரார்ட் ஃபோகேமா மற்றும் பெர்சி பிரவுன் கருத்துப்படி, ஹொய்சாலா கோயில்களில் *நாகரா* அம்சங்கள் அரிதாகவே காணப்படுகின்றன. இந்த கோயில் ஒரு பெரிய கட்டமைப்பாகும். இது பல வம்சங்களின் ஆதரவைப் பெற்றுள்ளது மற்றும் பிற்கால விஜயநகர சாம்ராஜ்யத்தின் அம்சங்களை வெளிப்படுத்துகிறது. அதன் ஆட்சியாளர்கள் அதன் மேல் நுழைவாயிலையும், கோபுரத்தையும் எல்லைச் சுவர்கள் எனப்படும் பிரகாரத்தையும் சேர்த்துள்ளனர். விஜயநகர பேரரசிற்கு பிந்தைய சில அம்சங்களும் இக்கோயிலில் காணப்படுகிறது. நுழைவாயிலுக்கு மேலே உள்ள கோபுரம் 7 மாடி உயரமான சுண்ணாம்பு மற்றும் செங்கல் அமைப்புடன் கட்டப்பட்டுள்ளது. இங்கு, இந்து கடவுளர்களின் உருவங்கள் சுவர் பூச்சுக்கான சாந்துவைப் பயன்படுத்தி அலங்கரிக்கப்பட்டுள்ளது.  
இக்கோவில் மூன்று பகுதிகளாக உள்ளது. ஒரு கர்ப்பக்கிருகம், முன் கூடம், பெரிய தூண்களைக் கொண்ட ஒரு திறந்த மண்டபம் போன்றவற்றைக் கொண்டுள்ளது. பெர்சி பிரவுன் மற்றும் ஜெரார்ட் ஃபோகேமா ஆகியோரின் கூற்றுப்படி, இவை ஹொய்சாலா பாணி கோவிலின் தரமான அம்சங்கள் எனப்படுகிறது. மூடிய மண்டபத்தில் இரண்டு பக்கவாட்டு ஆலயங்கள் உள்ளன. ஒன்று வடக்கிலும் மற்றொன்று தெற்கிலும் உள்ளது. கிழக்கே, பெரிய மண்டபம் நடைமேடையுடன் இணைகிறது. இது பக்தர்களால் கோயிலைச் சுற்றி வருவதற்கு ஏதுவாக உள்ளது. ஏனெனில் கோயிலின் உள்ளே இதுபோன்ற எந்த அம்சமும் இல்லை. சன்னதியின் விமானம் வழக்கமான அலங்காரமின்றி கோயிலுக்கு ஒட்டுமொத்தமாக ஒரு அழகிய தோற்றத்தை அளிக்கிறது. கோயிலில் காணப்படும், இந்து மத கடவுளின் வடிவம் விஷ்ணு, கருடன் பீடத்தில் காட்சியளிக்கிறார். மூடிய மண்டபத்தின் கூரையானது ஹொய்சாலா கட்டுமானங்களில் ஒரு நிலையான அம்சமான லேத் டர்ன் தூண்களால் ஆதரிக்கப்படுகிறது.
# சொங்குடு யுத்தம்

**சொங்குடு யுத்தம்** (தற்கால பெய்ஜிங்) என்பது 1215 ஆம் ஆண்டு மங்கோலியர்களுக்கும் மற்றும் வடக்கு சீனாவைக் கட்டுப்படுத்திய சுரசன் சின் அரசமரபுக்கும் இடையே நடைபெற்ற ஒரு யுத்தம் ஆகும். இந்த யுத்தத்தில் மங்கோலியர்கள் வெற்றி பெற்றனர். சீனாவை வெல்லும் தங்களது படையெடுப்பை தொடர்ந்தனர்.
# சொங்குடு யுத்தம்

## வரலாறு

1211 ஆம் ஆண்டு மங்கோலியர்கள் மற்றும் சின் அரசமரபுக்கு இடையிலான போரின் தொடக்கத்தை குறித்தது. போரின் முதல் இரண்டு ஆண்டுகளுக்கு சின் அரசமரபானது, செங்கிஸ் கான் (தெமுசின்) மற்றும் அவரது மங்கோலிய இராணுவத்தை எதிர்த்து தாக்கு பிடித்தது.  
அத்தகைய நேரம் முழுவதும் தெமுசின் தனது படைகளை தொடர்ந்து பெரிதாக்கினார். 1213ஆம் ஆண்டு சீனப் பெருஞ் சுவர் வரை இருந்த சின் அரசமரபின் அனைத்து பகுதிகளையும் வெல்லும் அளவுக்கு அவரது ராணுவம் சக்தி வாய்ந்ததாக உருவானது. இந்த முக்கியமான இடத்தில் தனது படைகளை மூன்று சிறிய பிரிவுகளாகப் பிரிக்கும் முடிவை தெமுசின் எடுத்தார். இம்முடிவின் மூலம் சீன பெருஞ்சுவரை தாண்டி வடக்கு சீனாவை வெல்லும் முயற்சியை மேற்கொண்டார். தெமுசின் தனது தம்பி கசர் தலைமையில் ஒரு ராணுவப் பிரிவை கிழக்கு நோக்கி மஞ்சூரியாவிற்கு அனுப்பினார். மற்றொரு ராணுவப் பிரிவை தனது முதல் மூன்று மகன்களின் தலைமையில் தெற்கே சான்சியை நோக்கி அனுப்பினார். மூன்றாவது இராணுவப் பிரிவுக்கு தானே தலைமை தாங்கி தனது கடைசி மகன் டொலுயுடன் சாண்டோங்கை நோக்கி முன்னேறினார். இந்தத் திட்டமானது வெற்றியில் முடிந்தது. அனைத்து ராணுவங்களும் வெவ்வேறு இடங்களில் சீன பெருஞ்சுவரை கடந்தன.  
இவர் லிஸ்னர் என்ற வரலாற்றாளரின் கூற்றுப்படி, முற்றுகையிடப்பட்ட குடிமக்கள் தங்களது பீரங்கிகளில் பயன்படுத்த போதிய உலோகங்கள் இல்லாத காரணத்தால் தங்கம் மற்றும் வெள்ளியை உலோகங்களுக்கு பதிலாக பயன்படுத்தினர்.  
பெய்ஜிங்கிற்கான யுத்தமானது நீண்டதாகவும் அலுப்பு ஏற்படுத்தக் கூடியதாகவும் இருந்தது. இறுதியாக ஜூன் 1, 1215 ஆம் ஆண்டு மங்கோலியர்கள் நகரத்தை கைப்பற்றினர். தாங்கள் அதிக சக்தி வாய்ந்தவர்கள் என்பதை நிரூபித்தனர். நகர மக்கள் கொல்லப்பட்டனர். இதன் காரணமாக சின் பேரரசர் சுவான்சோங் தனது தலைநகரத்தை தெற்கே கைபெங்கிற்கு மாற்ற கட்டாயப்படுத்தப்பட்டார். இதன் மூலமாக மஞ்சள் ஆற்று பள்ளத்தாக்கானது மேலும் மங்கோலிய அழிவிற்கு திறந்துவிடப்பட்டது. 1232ஆம் ஆண்டு நடைபெற்ற முற்றுகைக்கு பிறகு கைபெங்கும் மங்கோலியர்களிடம் வீழ்ந்தது.
# பெர்க்குசன் கல்லூரி

பெர்க்குசன் கல்லூரி கலை மற்றும் அறிவியல் பாடப்பிரிவுகள் கொண்ட தன்னாட்சி பெற்ற பொதுக் கல்லூரியாகும். பேராசிரியர் வாகன் சிவராம் ஆப்தே இக்கல்லூரியில் முதல் முதல்வர் ஆவார். பம்பாய் மாகாணத்தின் ஆளுநராக இருந்த சர் ஜேம்ஸ் பெர்குசன் ரூபாய் 1,200 நன்கொடை வழகியதால், இக்கல்லூரிக்கு அவரது பெயர் சூட்டப்பட்டது.  
இக்கல்லூரி இரண்டு பிரிவுகள் கொண்டது:
1. இளையோர் பிரிவு: இது இரண்டாண்டு படிப்பாகும். உயர்நிலைப் பள்ளியிலிருந்து கல்லூரியின் கலை மற்றும் அறிவியல் படிப்புகளில் சேரும் மாணவர்கள் மேனிலைப் பள்ளித்தேர்வில் தேர்ச்சி பெற்று சான்றிதழ் பெற வேண்டும்.  
1. கல்லூரிப் பிரிவு: இளையோர் பிரிவில் தேர்ச்சி பெற்ற மாணவர்கள், 29 பாடப்பிரிவுகளில் இளங்கலை மற்றும் அறிவியல் பட்டப் படிப்புகளில் சேரலாம். மேலும் முதுகலை பட்டப்படிப்பில் 16 பாடப்பிரிவுகள் உள்ளது. இக்கல்லூரி ஆய்வுப் படிப்பில் முனைவர் பட்டங்களை வழங்குவதுடன் தொழிற்கல்வி திட்டங்களையும் கொண்டுள்ளது.
# பெர்க்குசன் கல்லூரி

## கல்லூரி வளாகம்

இந்திய விடுதலையின் போது இக்கல்லூரி 65 ஏக்கர் பரப்பளவு கொண்டது. பின்னர் இக்கல்லூரியின் வளாகத்தை ஒட்டிய குன்றுப் பகுதிகளைக் கொண்டு இக்கல்லூரி விரிவுபடுத்தப்பட்டது.
# பெர்க்குசன் கல்லூரி

## முன்னாள் மாணவர்கள் & ஆசிரியர்கள்

- விநாயக் தாமோதர் சாவர்க்கர், இந்திய விடுதலை இயக்கத் தலைவர்
- ஆச்சார்ய கிருபளானி - இந்திய விடுதலை இயக்கத் தலைவர்
- பி. வி. நரசிம்ம ராவ் - முன்னாள் இந்தியப் பிரதமர்
- வி. பி. சிங்- முன்னாள் இந்தியப் பிரதமர்
- தாமோதர் தர்மானந்தா கோசாம்பி -
# பூ யுவானூய்

**பூ யுவானூய்** (Fu Yuanhui) (பிறப்பு: 1996 சனவரி 7) இவர் ஓர் சீனாவைச் சேர்ந்த<nowiki/>பெண் நீச்சல் போட்டி வீரரவார். இவர் பின்னால் நீந்துவதில் நிபுணத்துவம் பெற்றவர். இவர், 100 மீட்டர் பின்னால் நீந்தும் நீச்சலில் 2016 இரியோ ஒலிம்பிக்கில் வெண்கலப் பதக்கம் வென்றார். இவர் தனது ஆளுமைக்கும், மகிழ்ச்சிக்கும் பெயர் பெற்றவர்.
# பூ யுவானூய்

## ஆரம்ப கால வாழ்க்கை

1996 சனவரி 7, அன்று இவர் சீனாவின் செஜியாங்கில் உள்ள காங்சூவில், பூ சுன்செங், சென் யிங் ஆகியோருக்கு ஒரே மகளாகப் பிறந்தார். இவர் தனது ஐந்து 5 வயதில் நீச்சலைத் தொடங்கினார்.
# பூ யுவானூய்

## நீச்சல் தொழில்

### 2012 கோடை ஒலிம்பிக்

2012 இலண்டனில் நடந்த கோடைகால ஒலிம்பிக்கில், பெண்கள் 100 மீட்டர் நீச்சலில் போட்டியிட்டு, இறுதிப் போட்டியில் 8 வது இடத்தைப் பிடித்தார்.
# பூ யுவானூய்

## நீச்சல் தொழில்

### 2013 உலகப் போட்டி

பார்செலோனாவில் நடைபெற்ற 2013 உலகப் போட்டியில், இவர் 50 மீட்டர் நீச்சலில் இரண்டாவது இடத்தைப் பிடித்தார். உடன் நீந்திய வீராங்கனை ஜாவோ ஜிங்கிடம் 27.39 வினாடிகளில் தோற்றார்.
# பூ யுவானூய்

## நீச்சல் தொழில்

### 2014 ஆசிய விளையாட்டு

2014 தென் கொரியாவின் இஞ்சியோனில் நடந்த ஆசிய விளையாட்டுப் போட்டிகளில், இவர் 50 மீட்டர், 100 மீட்டர் நீச்சல் ஆகிய இரண்டிலும் தங்கப் பதக்கங்களை வென்றார்.
# பூ யுவானூய்

## நீச்சல் தொழில்

### 2015 உலகப் போட்டிகள்

2015 ஆம் ஆண்டில் நடந்த உலக நீச்சல் போட்டியில் 50 மீட்டரை வென்ற இவர், 4x100 மீட்டரில் மெட்லியை வெல்ல சீனாவுக்கு உதவினார்.
# பூ யுவானூய்

## நீச்சல் தொழில்

### 2016 கோடை ஒலிம்பிக்

இரியோவில் நடந்த 2016 கோடைகால ஒலிம்பிக்கில், இவர் பிரபலமடைந்து நாடு முழுவதும் நீச்சல் சின்னமாக மாறினார்.  
கனடிய நீச்சல் வீரர் *கைலி மாஸ்ஸு*டன் மூன்றாவது இடத்தைப் பிடித்து 100 மீட்டரில் வெண்கலப் பதக்கம் வென்றார். இவர் 58.76 நேரத்தின் தேசிய சாதனையை நிகழ்த்தினார். ஒலிம்பிக் முழுவதும், இவரது மகிழ்ச்சியான நேர்காணல்களும், நடத்தையும் இவரை மிகவும் பிரபலமாக்கியது.
# பூ யுவானூய்

## நீச்சல் தொழில்

### 2016 ஆசிய நீச்சல் போட்டி

தோக்கியோவில் நடைபெற்ற 2016 ஆசிய நீச்சல் போட்டியில், இவர் முதல் முறையாக தங்கப் பதக்கங்களை வென்றார். இவர் 50 மீட்டரிலும், 100 மீட்டரிலும் இரண்டு தங்கப் பதக்கங்களையும், 4 × 100 மீ மெட்லி ரிலேவில் வெள்ளிப் பதக்கத்தையும் வென்றார். இவர் தனது வெய்போவில் தனது பதக்கங்களைக் காட்டியதில் மிகவும் மகிழ்ச்சியடைந்தார்.
# பூ யுவானூய்

## தனிப்பட்ட வாழ்க்கை

2016 முதல், இவர் சீனாவில் மிகவும் பிரபலமான விளையாட்டு வீரர்களில் ஒருவராக இருந்து வருகிறார். இவர் சில தொலைக்காட்சி பேச்சு நிகழ்ச்சிகள், தொண்டு நடவடிக்கைகள் போன்றவற்றில் பங்கேற்கிறார். சன் யாங், யே சிவென் போன்ற பல நீச்சல் வீரர்களுடனும் இவர் நட்புடன் இருக்கிறார். இவர் 2017 சிசிடிவி புத்தாண்டு காலாவின் விருந்தினராக இருந்தார்.
# கல்கா ஆற்று யுத்தம்

**கல்கா ஆற்று யுத்தம்** (, ) மங்கோலிய கானாகிய செங்கிஸ்கான் குவாரசமிய பேரரசு மீது படையெடுத்தார். மூன்று ஆண்டுகள் நீடித்த அந்த படையெடுப்பில் செங்கிஸ்கான் மற்றும் அவரது தளபதிகள் குவாரசமிய இராணுவங்களை அழித்து பேரரசை சிதைவுற செய்தனர். குவாரசமிய சுல்தானாகிய அலா அத்-தின் முகமது காஸ்பியன் கடலிலிருந்த ஒரு தீவில் நோய்க்கு பலியானார். தனது மகன் ஜலால் அத்-தின் மிங்புர்னுவை நிலமற்றவராக விட்டுச் சென்றார்.  
முகமத்தை துரத்திய மங்கோலிய தளபதிகளில் ஒருவரான செபே முகமத்தின் இறப்பைப் பற்றி கேள்விப்பட்ட பொழுது செங்கிஸ்கானிடம் ஒன்று அல்லது இரண்டு வருடங்கள் கால அவகாசம் கொடுக்குமாறு கோரினார். அவ்வருடங்களில் தனது படையெடுப்புகளை தொடர்ந்து விட்டு பிறகு காக்கேசிய வழியாக மங்கோலியாவிற்கு திரும்ப முடிவு செய்திருந்தார்.  
செங்கிஸின் பதிலுக்கு காத்திருந்த நேரத்தில் செபே மற்றும், முகமத்தை துரத்திய மற்றொரு தளபதியான சுபுதை ஆகியோர் தங்களது 20,000 வீரர்களைக் கொண்ட ராணுவத்தை வழிநடத்தினர். இந்த ராணுவத்தில் ஒவ்வொருவரும் ஒரு தியுமன் வீரர்களுக்கு தலைமை தாங்கினார்.  
தப்ரிசிலிருந்து மங்கோலியர்கள் வடக்கு நோக்கி முன்னேறினர். தங்களது குளிர்கால முகாமை முகன் புல்வெளிகளில் அமைத்தனர். அங்கு மங்கோலிய ராணுவமானது குர்து இன மற்றும் துருக்மேனிய படைகளின் வரவால் வலுவடைந்தது. அவர்கள் தங்களது சேவையை மங்கோலியர்களுக்கு அளிக்க முன்வந்தனர்.
# கல்கா ஆற்று யுத்தம்

### காக்கேசியத் திடீர்த் தாக்குதல்

மற்றும் குனான் யுத்தம்.]]
அதே நேரத்தில் செபே மற்றும் சுபுதையின் கவனமானது வேறு பக்கம் திரும்பியது. 1221ஆம் ஆண்டின் சனவரி மற்றும் பிப்ரவரி மாதங்களில் குரா ஆற்றின் வழியாக சார்சியா இராச்சியத்தின் மீது வேவு பார்ப்பதற்காக அவர்கள் நுழைந்தனர். மங்கோலியர்களின் இலக்கானது அந்த நாட்டை வெல்வது கிடையாது. மாறாக அதைச் சூறையாடுவதாகும். குர்து மற்றும் துருக்மெனிய ஆட்களை தாங்கள் செல்வதற்கு முன்னர் மங்கோலியர்கள் அனுப்பினர். இருந்தும் சார்சியா மன்னனான நான்காம் ஜார்ஜ் லாசா 10,000 வீரர்களுடன் முன்னேறினார். திபிலீசிக்கு அருகில் மங்கோலியர்களின் முன்னேற்றத்தைத் தடுத்தார். மங்கோலியர்கள் பின்வாங்கினர். ஆனால் சாரர்சியா இராணுவத்தின் மீதான பதில் தாக்குதல்களைத் தொடர்ந்தனர்.  
1221ஆம் ஆண்டு மார்ச் மாதம் மங்கோலியர்கள் அசர்பெய்சானுக்குத் திரும்பி வந்தனர். மரகே நகரத்தின் மீது முற்றுகை நடத்தினர். கைதிகளை மனிதக் கேடயங்களாகப் பயன்படுத்தினர். நகரத்தில் ஒவ்வொரு முறை தாக்குதல் நடத்தும்போது, நடத்தப்பட்ட பதில் தாக்குதலைத் தாங்கிக்கொள்வதற்காகக் கைதிகளைப் பயன்படுத்தினர். மாதக் கடைசியில் நகரத்தை மங்கோலியர்கள் கைப்பற்றினர். நகரத்தின் பெரும்பாலான மக்களைக் கொன்றனர். செபே மற்றும் சுதை தெற்கு நோக்கி முன்னேறிப் பகுதாதுவைக் கைப்பற்றத் திட்டமிட்டனர். பகுதாது அப்பாசியக் கலீபகத்தின் தலை நகரமாகும். கலீபா தனது சிறிய இராணுவத்துடன் ஈராக்கி அசம் பகுதியில் இருந்த நேரத்தில் பகுதிகளைக் கைப்பற்றி அவரிடம் மீட்புப் பணம் கேட்கலாம் என்று திட்டமிட்டனர். மாறாக மங்கோலியர்கள் மீண்டும் ஒருமுறை தங்கள் பார்வையை அமாதான் நகரத்தின் மீது திருப்பினர். இருந்தும் இந்த முறை நகரத்தின் தலைவர்கள் சரணடைவதில் தோல்வியடைந்தனர். மங்கோலியர்கள் நகரத்தைக் கைப்பற்றிச் சூறையாடுவதற்கு முன்னர் அந்த நகரத்தின் பாதுகாப்பாளர்கள் மங்கோலியப் படைகளின் மீது அதிகப்படியான சேதத்தை விளைவித்தனர்.  
1221ஆம் ஆண்டின் பிற்பகுதியில் மங்கோலியர்கள் வடக்கு நோக்கி சார்சியாவுக்கு மீண்டும் ஒருமுறை முன்னேறினர். குரா ஆற்று வழியாக நுழைந்தனர். திபிலீசியில் 30,000 வீரர்களைக் கொண்ட ஒரு வலிமையான சார்சிய-ஆர்மீனிய இராணுவமானது நிறுத்தப்பட்டிருந்தது. மங்கோலியர்களுக்கும் உதவிப் படைகள் வந்தன. மங்கோலியர்களின் எண்ணிக்கை 30 ஆயிரமாக இருந்தது. உள்ளூர் துருக்மெனியத் துருப்புகள் மங்கோலியர்களின் உதவிக்காக வந்தன. முதன்மை மங்கோலிய இராணுவமானது தோற்று ஓடுவது போல் நடித்த பொழுது, செபே 5,000 வீரர்களைக் கொண்டு ஒரு பதுங்கி இருந்து தாக்கும் திட்டத்தைச் செயல்படுத்தினார். துருக்மெனியர்களைத் தோற்கடித்த பிறகு சார்சியக் குதிரைப்படையானது சுபுதையின் இராணுவத்தைத் துரத்தியது. சார்சிய இராணுவம் செபே பொறி வைத்திருந்த இடத்திற்குள் நுழைந்தபோது அவர்களைச் சுற்றி வளைத்து மங்கோலியர்கள் அழித்தனர். குனான் யுத்தத்தில் கடுமையான தோல்வியைச் சார்சிய இராணுவம் சந்தித்தது. ஜார்ஜ் மன்னர் படுகாயமடைந்தார். பிறகு தெற்கு சார்சியாவைச் சூறையாடுவதற்காக மங்கோலியர்கள் சென்றனர்.
# கல்கா ஆற்று யுத்தம்

## பின்னணி

### உரூசின் தோல்வி

கல்கா ஆற்றைப் பெரும்பாலான கூட்டணி இராணுவத்தினர் கடந்து வந்தபோது, மங்கோலியர்கள் அவர்களைத் தாக்கினர். கூட்டணிப் படையினரை குதிரை வில்லாளர்களின் அம்புத் தாக்குதலிலிருந்து, மொத்தமான குதிரைப் படைத் தாக்குதல்களுக்கு இலக்காக வேகமாக மாற்றியதன் மூலம் கூட்டணிப்படையினருக்கு மங்கோலியர்கள் அதிர்ச்சி கொடுத்ததாகத் தெரிகிறது. ஏனெனில், கூட்டணிப் படையினர் தோற்றோடச் செய்யப்பட்ட நிகழ்வானது மின்னல் வேகத்தில் ஆரம்பித்தது. உரூசு படையினரின் பின்வரிசைப் படையினர் யுத்தம் ஆரம்பித்த நேரத்தில் யுத்தகளத்தை அடையாமல் இருந்தன. கலீசியா மற்றும் குருசுகின் இராணுவங்கள் தங்களது அணி வகுப்புகளுக்கு இடையே தப்பித்து ஓடும் குமன்கள் பின் வாங்குவதற்காக ஓர் இடைவெளியை விட்டன. எனினும், மங்கோலியக் கனரகக் குதிரைப் படையினர் புதிதாக விடப்பட்ட இடைவெளிக்குள் புகுந்தனர். அவர்களைச் சுற்றி வளைத்தனர். இந்த யுத்தம் ஆரம்பித்தது என்பதே செர்னிகோவின் இராணுவத்திற்குத் தெரியாமல் இருந்தது. அவர்கள் படையினருடன் முன்னேறி வந்தபோது பின் வாங்கி ஓடிய குமன்களுடன் மோதினர். புகைக் குண்டுகளைப் பயன்படுத்திக் கூட்டணிப் படையினர் மீண்டும் ஒன்றிணைவதை மங்கோலியர்கள் தடுத்தனர். செர்னிகோவின் வரிசையில் ஏற்பட்ட குழப்பத்தைத் தங்களுக்குச் சாதகமாகப் பயன்படுத்திக் கொண்டு மங்கோலியக் குதிரைப்படையானது தாக்குதலை ஆரம்பித்தது. இதனால் செர்னிகோவின் வரிசையானது சிதைந்தது. இதன் விளைவாகச் செர்னிகோவின் இளவரசன் மிசுதிலாவ் இறந்தார்.  
அதே நேரத்தில் மங்கோலிய இராணுவத்தின் மற்ற பிரிவுகள் சிதறிய உரூசின் இராணுவத்தைச் சுற்றி வளைத்தன. அவர்கள் தப்பித்து ஓட இருந்த வழிகளை அடைத்தனர். சுற்றி வைக்கப்பட்ட உரூசு இராணுவமானது மாறி, மாறி அம்பு மழைக்கு உள்ளாக்கப்பட்டது. உரூசு இராணுவத்தின் அமைப்பில் பலவீனமாக இருந்த எந்த ஒரு இடத்திலும் குதிரைப் படையினர் சென்று தாக்கினர். இந்தக் கொன்றழிப்பை மங்கோலியர்கள் நடத்திக்கொண்டிருந்த பொழுது துணிவான மிசுதிலாவ் தலைமையிலான சில இராணுவத்தினர் மங்கோலிய வளையத்தை உடைத்து வெளியேறினர். தப்பித்து ஓடினர். யுத்தகளத்திற்குக் கடைசியாக வந்த கீவின் மிசுதிலாவால் உரூசின் எஞ்சிய இராணுவமானது தப்பித்து ஓடுவதை மட்டுமே காண முடிந்தது. 10,000 வீரர்களை கொண்ட தன்னுடைய பிரிவுடன் தினேப்பர் ஆற்றுக்கு அருகில் இருந்த ஒரு குன்றின்மீது கழியரண்களைக் கொண்டிருந்த தனது முகாமுக்கு அவர் பின்வாங்கினர். துரத்தி வந்த மங்கோலிய இராணுவமானது கீவின் மிசுதிலாவின் படைகளை நெருங்கியது. முகாமை முற்றுகையிட ஆரம்பித்தது. ஆனால் புலோசுகனீயா இசுலாவியர்களை ஏமாற்றினர். அவர்களைத் தாதர்களிடம் கொடுத்தார். புலோசுகனீயா என்பவர் தற்போதைய மால்தோவா மற்றும் உருமேனியாவின் நிலப்பகுதியைச் சேர்ந்த புரோதினிசி என்ற மக்களின் தலைவராவார். அவர் முதலில் இசுலாவியர்கள் மற்றும் குமன்களுடன் கூட்டணியில் இருந்தார். ஒருமுறை முகாமானது தங்களது கட்டுப்பாட்டுக்குள் வந்த பிறகு மங்கோலியர்கள் கீவின் மிசுதிலாவ் மற்றும் பல பிற உயர்குடிக் கைதிகள் உள்ளிட்ட கீவின் இராணுவத்தைப் படுகொலை செய்ய ஆரம்பித்தனர்.
# பெயர் சந்தியா தொழில் தாசி

**பெயர் சந்தியா தொழில் தாசி** என்பது 2006 ஆண்டு இந்தி மொழியில் *சிங்காரி* என்ற பெயரில் வெளிவந்து பிற்காலத்தில் தமிழில் மொழிபெயர்த்து வெளியிடப்பட்டது. இப்படத்தின் இயக்குநர் கல்பனா லக்சுமி. இப்படத்தில் முக்கியக் கதாபாத்திரத்தில் மிதுன் சக்கரவர்த்தியும், சுஷ்மிதா சென்னும் நடித்தார்கள்.
# பெயர் சந்தியா தொழில் தாசி

## திரைக்கதை

இந்துமத கோட்பாட்டின்படி உருவாக்கப்பட்டு காளி கோவிலை நிர்வாகம் செய்யும் மடாதிபதியான பூபன் (மிதுன் சக்கரவர்த்தி) பகலில் பூசை முடிந்த பின் அப்பகுதியில் நடந்துவரும் பால்வினை தொழில் செய்யும் இடத்திற்கு வருவதும் அங்கு வருமையின் காரணமாக தனது பெண் குழந்தையுடன் இருக்கும் பெண்ணான சந்தியா (சுஷ்மிதா சென்) என்பவளுடன் தவறான உறவில் ஈடுபடுவதுடம் அப்பெண்ணின் மகளையும் இதேபோல் தாசியாக மாற்றப்போவதாக கொடுமைப்படுத்துகிறார். இதன் காரணமாக மடாதிபதியின் மேல் கோபங்கொள்ளும் அப்பெண் வெகுண்டெழுகிறாள். பின்னர் மடாதிபதியை அழித்து அப்பகுதி மக்களை காப்பாத்துகிறாள்.
# மாக்தலேனா மோசி

**மாக்தலேனா ரூத் மோசி** (Magdalena Ruth Moshi) (பிறப்பு" 1990 நவம்பர் 30) இவர் ஓர் தன்சானிய நீச்சல் வீரராவார். 2012 கோடைகால ஒலிம்பிக்கில், பெண்கள் 100 மீட்டர் பிரீஸ்டைலில் போட்டியிட்டு, ஒட்டுமொத்தமாக 45 வது இடத்தைப் பிடித்து, அரையிறுதிக்கு தகுதி பெறத் தவறிவிட்டார். இவர் 2016 கோடைகால ஒலிம்பிக்கில் 50 மீ பிரீஸ்டைல் போட்டியில் பங்கேற்று, 91 போட்டியாளர்களில் 67 வது இடத்தைப் பிடித்தார். ( 29.44 வினாடிகளில்)  
இவர் 2014 பொதுநலவாய விளையாட்டுப் போட்டிகளில் 50 மற்றும் 100 மீட்டர் பிரீஸ்டைலில் போட்டியிட்டார்.
# மாக்தலேனா மோசி

## தனிப்பட்ட வாழ்க்கை

இவர் 2010 ஆம் ஆண்டில் தெற்கு ஆஸ்திரேலியாவில் அடிலெய்டுக்கு குடிபெயர்ந்தார். அடிலெய்ட் பல்கலைக்கழகத்தில் சுகாதார அறிவியல் படிப்பதற்காகவும், 2016 ஒலிம்பிக் போட்டிகளுக்குத் தயாராகவும், அதே நேரத்தில் மருத்துவத்தில் உயர்கல்வியையும் முடிக்கவும் அங்கு சென்றார். உடலியல் அல்லது பொது சுகாதாரத்தில் பணியாற்ற தன்சானியா திரும்புவதாக இவர் நம்புகிறார்.
# முகமது சம்சு ஆலம் சேக்

**முகமது சம்சு ஆலம் சேக்** (Mohammad Shams Aalam Shaikh) (பிறப்பு: 1986 சூலை 17) இவர் இந்திய இணை ஒலிம்பிக் நீச்சல் வீர்ராவார். ஆண்கள் 100 மீ மார்பக நீச்சலில் எஸ்.பி 4 பிரிவில் கனடாவிலுள்ள கியூபெக்கிலுள்ள கெட்டினோவில் நடைபெற்ற 2016 கனடா-அமெரிக்க இணை நீச்சல் போட்டிகளில் வெண்கலம் வென்றார். இந்தோனேசியாவின் ஜகார்த்தாவில் நடைபெற்ற 2018 ஆசிய இணை விளையாட்டுப் போட்டிகளிலும் இவர் இந்தியாவைப் பிரதிநிதித்துவப்படுத்தினார்.
# முகமது சம்சு ஆலம் சேக்

## ஆரம்ப கால வாழ்க்கை

இவர், பீகாரின் மதுபனி மாவட்டத்தில் உள்ள இரத்தோசு என்ற கிராமத்தில் பிறந்தார். இவர் தனது குடும்பத்தினருடன் மும்பைக்கு செல்வதவதற்கு முன்பு ஒரு சாதாரண குடும்பத்தில்ல் வளர்க்கப்பட்டார். 24 வயதில், இவரது முதுகில் ஒரு கட்டி உருவாகியது. இதை அகற்ற செய்யப்பட்ட அறுவை சிகிச்சை காரணமாக இவரது உடலின் கீழ் பாதியை அசைக்கவில்லை. பின்னடைவு இருந்தபோதிலும், இவர் பல்வேறு பயிற்சியாளர்களின் பயிற்சியாலும் குடும்ப உறுப்பினர்களின் ஆதரவாலும், அவர்களின் ஆலோசனையாலும் ஒரு இணை நீச்சல் வீரராக பயிற்சி மேற்கொண்டார். இவர் கூறினார், "இது எனக்கு மறுபிறப்பு போன்றது, மேலும் சிறந்தது, ஏனென்றால் நான் பல முறை எனது நாட்டை பிரதிநிதித்துவப்படுத்தியிருக்கிறேன் என் குடும்பத்தை பெருமைப்படுத்துங்கள்! " .
# முகமது சம்சு ஆலம் சேக்

## தடகள வாழ்க்கை

இவர் கராத்தே மீது ஆர்வம் கொண்டிருந்தார். 2010 க்கு முன்னர் மாநில, தேசிய கராத்தே போட்டிகளில் பங்கேற்றுள்ளார். இவரது அறுவை சிகிச்சைக்குப் பிறகு, இவர் இணை நீச்சலுக்கு மாறினார். அங்கு 12 முதல் 17 வது இந்திய தேசிய இணை நீச்சல் போட்டிகளில் மொத்தம் 15 பதக்கங்களை வென்றார். 50 மீ, 100 மீ பட்டாம்பூச்சி நீச்சல், பிரீஸ்டைல் நீச்சல், பல்வேறு பிரிவுகளுக்கான எஸ் 5 பிரிவில் பங்கேற்க 2018 ஆசிய இணை விளையாட்டுக்கான இந்திய அணிக்கு இவர் தேர்வு செய்யப்பட்டார் ஆண்கள் 100 மீ மார்பக நீச்சல் எஸ்.பி 4 பிரிவில் கியூபெக்கிலுள்ள கெட்டினோவில் நடைபெற்ற 2016 கனடா-அமெரிக்க இணை நீச்சல் போட்டிகளில் வெண்கலம் வென்றார்.  
2017 ஏப்ரல் 8 அன்று உலக சாதனை அகாதமியால் அறிவிக்கப்பட சாதனையான 8 கி. மீ. தூரத்தை நான்கு மணி நேரத்தில் நீச்சல் மூலம் இவர் அடைந்த ஒரு மாற்றுத்திறனாளி கடல் நீச்சலுக்கான சாதனையையும் இவர் வைத்திருக்கிறார் . ஒரு இணை நீச்சல் வீர்ரான வேகமான நதி நீச்சலிலும் சிறந்து விளங்குகிறார். பீகார் நீச்சல் சங்கம் ஏற்பாடு செய்த பாச்னா சட்டக் கல்லூரி கரையில் கங்கை ஆற்றில் 2 கி.மீ நீச்சலில் (நேரம் 12: 23.04 நிமிடங்கள்) வெற்றிகரமாக முடித்துள்ளார்.  
பிப்ரவரி 2020 இல் இவர் மற்றொரு சாதனை படைத்தார். கங்கை ஆற்றில் 2 கி.மீ தூரத்தை 12 நிமிடங்கள் 23 வினாடிகளில் கடந்து சென்றார்.
# முகமது சம்சு ஆலம் சேக்

## தனிப்பட்ட வாழ்க்கை

இவர் மும்பையின் தாராவியில் வசிக்கிறார். இரிசுவி பொறியியல் கல்லூரியில் இயந்திர பொறியியலும், சென்னை, சத்தியபாமா பொறியியல் கல்லூரியில் வணிக மேலாண்மையில் முதுகலை பட்டமும் பெற்றார் இவர் தன்னை மேம்படுத்துவதற்காக 2018 இல் தனது அதிகாரப்பூர்வ வலைத்தளத்தை தொடங்கினார். அமெரிக்காவின் மாநில விளையாட்டு விளையாட்டு வழிகாட்டல் திட்டம் 2018 மூலம் மாற்றுத் திறனாளிகள் விளையாட்டிலும், விளையாட்டு இராஜதந்திரத்திலும் சிறந்த வளர்ந்து வரும் தலைவர் என்ற பட்டம் வழங்கப்பட்டது. இவர் சமூகத்தில் ஒரு செல்வாக்கு செலுத்துபவர் என்று மக்கள் நம்புகிறார்கள். மக்கள் இவரது அசாதாரண வாழ்க்கைக் கதையைப் பார்த்து கேட்பதன் மூலம் உத்வேகமும் உந்துதலும் பெறுகிறார்கள். இவர் பல்வேறு பேச்சுகளையும், ஊக்கமளிக்கும் உரைகளையும் நிகழ்த்தியுள்ளார். பல்வேறு பள்ளிகள், கல்லூரிகள், பல்கலைக்கழகங்கள், பெறுநிறுவனங்களில் பல்வேறு சந்தர்ப்பங்களில் தலைமை விருந்தினராகவும், முக்கிய பேச்சாளராக கலந்து இருந்துள்ளார்.
# கேத்தரின் எந்தெரெபா

**கேத்தரின் நயம்புரா எந்தெரெபா** (பிறப்பு: 1972 சூலை 21) இவர் கென்ய மராத்தான் ஓட்டப்பந்தய வீரராவார் . உலகத் தடகளப் போட்டிகளில் இரண்டு முறை மராத்தானில் வென்றுள்ளார். 2004, 2008 ஆம் ஆண்டுகளில் நடந்த கோடைகால ஒலிம்பிக் போட்டிகளில் வெள்ளிப் பதக்கங்களை வென்றுள்ளார். இவர் பாஸ்டன் மராத்தானில் நான்கு முறை வென்றுள்ளார். இவர்2001 ஆம் ஆண்டில் நடந்த சிகாகோ மராத்தானில் 2:18:47 நேரத்தில் ஓடி மகளிர் மராத்தான் உலக சாதனையை முறியடித்தார் .  
2008 ஆம் ஆண்டில், *சிகாகோ ட்ரிப்யூன்* என்ற இதழில்விளையாட்டு எழுத்தாளர் பிலிப் ஹெர்ஷ் என்பவரால் இவர், எல்லா காலத்திலும் சிறந்த மகளிர் மராத்தான் வீரராக வகைப்படுத்தப்பட்டார்.
# கேத்தரின் எந்தெரெபா

## தொழில்

இவர் நெய்ரி மாவட்டத்தில் உள்ள கத்துங்காவைச் சேர்ந்தவர்., நொகோரானோ மேல்நிலைப் பள்ளியில் படித்தப் பின்னர், இவர் தனது தொழில் வாழ்க்கையைத் தொடர்ந்தார். 1994 ஆம் ஆண்டில், கென்யா சிறைச்சாலை சேவையால் அதன் தடகள திட்டத்தில் இவர் சேர்க்கப்பட்டார். இவருக்கு 2004, 2005 ஆம் ஆண்டுகளின் கென்ய விளையாட்டு வீரர் விருதுகள் வழங்கப்பட்டன. 2005 ஆம் ஆண்டில் அதிபர் மவாய் கிபாக்கியால் இவருக்கு ஆர்டர் ஆஃப் தி கோல்டன் வாரியர் பட்டம் வழங்கப்பட்டது.  
2009 இலண்டன் மராத்தானில் இவர் ஏழாவது இடத்தைப் பிடித்தார். இது கேத்தரின் டோரேவின் 21 துணை -2: 30 மணிநேர மராத்தான்களின் சாதனையை சமன் செய்தது. அந்த ஆண்டின் பிற்பகுதியில் யோகோகாமா மகளிர் மராத்தானில் மூன்றாவது இடத்தைப் பிடித்தார். 2:29:13 மணிநேரத்தில் இந்த தூரத்தைக் கடந்தார். பெய்ஜிங் மராத்தானில் மூன்றாவது இடத்திற்கு 2:30:14 மணிநேரத்தில் இவர் எல்லையைத் தாண்டிய அக்டோபர் 2011 வரை அவர் மற்றொரு மராத்தான் பந்தயத்தை முடிக்கவில்லை.  
"கேத்தரின் தி கிரேட்" என்று அழைக்கப்படும் இவர், நைரோபியில் தனது கணவர் அந்தோணி மைனாவுடனும் மகள் ஜேன் ஆகியோருடன் வசிக்கிறார். இவரது சகோதரர் சாமுவேல், சகோதரி அனஸ்தேசியா ஆகியோரும் மராத்தான் ஓட்டப்பந்தய வீரர்கள் ஆவர்.
# கேத்தரின் எந்தெரெபா

## நூலியல்

- *Catherine Ndereba: The Marathon Queen*, by Ng’ang’a Mbugua. Sasa Sema Publications, 2008
# காந்தி சேவா சதன்

**கதகளி சாதனம்**, **காந்தி சேவா சதன்** (*Gandhi Seva Sadan*) என்பது தென்னிந்தியாவின் வட-மத்திய கேரளத்தின் பாலக்காடு மாவட்டத்தில் ஒற்றப்பாலத்திற்கு கிழக்கே 12 கிலோமீட்டர் தொலைவில் உள்ள பெருர் கிராமத்தில் பத்து ஏக்கர் பரப்பளவில் அமைந்துள்ள ஒரு கதகளி பயிற்சிப் பள்ளி ஆகும். இது 1953 ஆம் ஆண்டில் (மறைந்த) காந்தியவாதியும், விடுதலைப் போராட்ட வீரருமான கே. குமரனால் நிறுவப்பட்டது.  
பொன் விழாவை கொண்டாடிய *சாதன் கதகளி மற்றும் பாரம்பரிய கலை அகாடமி*யானது பாரம்பரிய குருகுலம் பாணியில் பாரம்பரிய கதகளி நாட்டிய-நாடகபாணி நிகழ்த்துக் கலையை பயிற்சி அளிக்கும் நான்கு பழமையான பள்ளிகளில் ஒன்றாகும். இந்த சாதனைச் சேர்ந்த கதகளி நிபுணர்களில் மிக முக்கியமானவர்கள் அனைவரும் பத்மசிறீ கீழ்பாதம் குமரன் நாயரின் கீழ் பயிற்சி பெற்றவர்களாவர்.  
இங்கு நீண்டகால வகுப்புகள், குறுகிய கால வகுப்புகள் போன்றவை உள்ளன. வெளிநாட்டினரும் இங்கு தங்கி பயிற்சி பெற வசதிகள் செய்யபட்டுள்ளன.  
பாரதப்புழா ஆற்றின் கரையில் ஒரு பசுமையான, அமைதியான பகுதியில் அமைந்துள்ள சதனம் பள்ளியானது, நடிகர்-நடனக் கலைஞர்கள், இசைக்கலைஞர்கள், தாளக்கலைஞர்கள், ஒப்பணைக் கலைஞர்கள், ஓய்வு அறை உதவியாளர்கள் என இந்தத் துறையில் பாராட்டுகளைப் பெற்ற பல கலைஞர்களை உருவாக்கியுள்ளது. அவர்களில் சதனம் கிருஷ்ணான்குட்டி, பாலகிருஷ்ணன், ராமன்குட்டி, நரிப்பட்டா நாராயணன் நம்பூதிரி, பரியநம்பட்டா திவாகரன், சதனம் கே. அரிகுமரன், பாசி, மணிகாந்தன், ஸ்ரீநாதன், ராகுல், கிரண் போன்ற நடிகர்-நடனக் கலைஞர்களும், சதனம் ஜோதி ராதாகிருஷ்ணன், ராஜகோபாலன், சியாமளன், சிவதாஸ் போன்ற இசைக்கலைஞர்கள், செண்டைக் கலைஞர்களான சதானம் வாசு, மட்டன்னூர் சங்கரங்குட்டி மரார், சதனம் திவாகரன், கோபாலகிருஷ்ணன், ராமகிருஷ்ணன், சிவகுமார், ஸ்ரீகுமார் போன்றோரும், செர்புலசேரி சிவன், சதனம் ஸ்ரீதரன், ராமச்சந்திரன், முருகஜோதி, ராஜன், தேவதாஸ், பரதராஜன் போன்ற மத்தளக் கலைஞர்கள், சதனம் ஸ்ரீனிவாசன் மற்றும் சாஜு போன்ற ஒப்பனை ( *சுட்டி* ) கலைஞர்கள். குஞ்சன், கோவிந்தன் பொன்ற ஓய்வறைக் கலைஞர்கள் போன்றோர் ஆவர்.  
கேரள அரசு சுற்றுலாத் துறையின் உத்தியோகபூர்வ சுற்றுலா தளங்களில் சதனம் பட்டியலிடப்பட்டுள்ளது.
# கண்டுகூர்

**கண்டுகூர்** (*Kandukur*), இந்தியாவின் ஆந்திரப்பிரதேச மாநிலத்திலுள்ள பிரகாசம் மாவட்டத்தில் இடம்பெற்றுள்ள ஒரு வருவாய் கோட்டம் மற்றும் தேர்வுநிலை நகராட்சியாகும். இது கண்டுகூர் வட்டத்தில் கண்டுகூர் வருவாய் கோட்டத்தில் அமைந்துள்ளது.
# கண்டுகூர்

## மக்கள்தொகை பரம்பல்

2017-ஆம் ஆண்டு மக்கள் தொகை கணக்கெடுப்பின்படி இந்நகரத்தின் மக்கள்தொகை 1,54,000 ஆகும். அதில் 51% ஆண்களும், 49% பெண்களும் உள்ளனர். இந்நகரத்தின் எழுத்தறிவு 63 சதவீதமாக உள்ளது
# கொன்யா மாகாணம்

**கொன்யா மாகாணம்** துருக்கி நாட்டின் தென்மேற்கு-மத்திய அனடோலியாவில் உள்ள ஓர் மாகாணமாகும் . இந்த மாகாணத்தின் தலைநகரம் கொன்யா நகரமாகும். பரப்பளவில் மற்ற மாகாணத்தை விட இது துருக்கியின் மிகப்பெரிய மாகாணமாகும். இதன் போக்குவரத்துக் குறியீடு 42 ஆகும்.  
கொன்யாவில் உள்ள கோசலரென் சூரிய மின் உற்பத்தி நிலையத்தால் 22.5 மெகாவாட் மின்சாரத்தை தயாரிக்க முடியும். இதன் பரப்பளவு 430,000 சதுர மீட்டர் ஆகும்
# கொன்யா மாகாணம்

## புள்ளிவிவரங்கள்

2011 ஆம் ஆண்டின் தகவலின்படி கொன்யா மாகாணத்தின் மக்கள்தொகையில் 2 மில்லியன் ஆகும். இதில் 1.1 மில்லியனுக்கும் அதிகமான மக்கள் கொன்யா பெருநகர நகராட்சியில் தான் வசிக்கின்றனர். (கொன்யா மாகாணத்தில் 76.2% மக்கள் நகரத்தில் வாழ்கின்றனர், மீதமுள்ளவர்கள் கிராமங்கள், துணை மாவட்டங்கள் மற்றும் மாவட்டங்களில் வாழ்கின்றனர்.) கொன்யா மாகாணத்தில் 31 மாவட்டங்கள் உள்ளன, அவற்றில் மூன்று மத்திய மாவட்டங்கள்: கரடே, மேரம் மற்றும் செல்சுக்லு.
# கொன்யா மாகாணம்

## புள்ளிவிவரங்கள்

### மொழி கணக்கெடுப்பு

அதிகாரப்பூர்வ முதல் மொழி முடிவுகள் (1927-1965 )
**அல்பேனிய**  
| மற்றவை | } |
| --- | --- |
# கொன்யா மாகாணம்

## பிரிவுகள்

கொன்யா மாகாணம் 31 மாவட்டங்களாகப் பிரிக்கப்பட்டுள்ளது. இவற்றில் மூன்று மாவட்டம் கொன்யா நகரின் நகராட்சியில் சேர்க்கப்பட்டுள்ளன.
# கொன்யா மாகாணம்

## குகைகள்

கொன்யா மாகாணத்தில் உள்ள குகைகள்:  
- பாலதினி குகை, பெய்செஹிர்
- ப்யு துடன் குகை, தேரேபுகக்
- கோர்கினி குகை, பெய்செஹிர்
- டெனாஸ்டெப் குகைகள், செடிசெஹிர்
# சாமியா யூசுப் உமர்

இவரது தந்தையும், மாமாவும் அவர்கள் பணிபுரிந்த பக்காரா சந்தையில் ஏற்பட்ட ஒரு தாக்குதலைத் தொடர்ந்து கொல்லப்பட்டனர். அந்த நேரத்தில் இவர் எட்டாம் வகுப்பில் இருந்தார். பின்னர், தனது உடன்பிறந்தவர்களைக் கவனிப்பதற்காக பள்ளியை விட்டு வெளியேறினார். அதே நேரத்தில் இவரது தாயார் குடும்பத்திற்காக பொருட்களை விற்பனை செய்து வந்தார். தாயின் ஊக்கத்தைத் தொடர்ந்து, இவர் ஓட்டப் பயிற்சியை தேர்வு செய்தார். இவர் முக்தீசூ அரங்கத்தில் பயிற்சி எடுத்துக் கொண்டார். சோமாலிய உள்நாட்டுப் போரிலினால் ஏற்பட்ட பள்ளங்களால் நிரம்பிய இந்த அரங்கத்தில் சரளைக் கற்களைக் கொண்ட ஒரு ஓடும் பாதை இருந்தது. மைதானத்தில் ஓடாதபோது, இவர் முக்தீசு தெருக்களில் ஓடுவார். இதனால் முஸ்லிம் பெண்கள் விளையாட்டு நடவடிக்கைகளில் பங்கேற்க விரும்பாத உள்ளூர் போராளிகளிடமிருந்து துன்புறுத்தல்களை எதிர்கொண்டார்.
# சாமியா யூசுப் உமர்

## விளையாட்டுப் போட்டிகள்

ஏப்ரல் 2008இல், எத்தியோப்பியாவின் அடிஸ் அபாபாவில் நடந்த ஆப்பிரிக்கத் தடகளப் போட்டியில் கலந்து கொண்டு, இவர் கடைசியாக வந்தார். 2008 ஆம் ஆண்டு ஆகத்து 8 முதல் 24 வரை சீனாவின் பெய்ஜிங்கில் நடந்த கோடைகால ஒலிம்பிக்கில் 200 மீட்டரில் போட்டியிட சோமாலிய ஒலிம்பிக் அமைப்பால் இவர் தேர்ந்தெடுக்கப்பட்டார். அந்த நேரத்தில் இவரது இளம் வயது காரணமாகவும், இவர் ஒரு சிறுபான்மை இனத்தைச் சேர்ந்தவர் என்பதாலும் இந்த அழைப்பு எதிர்பாராதது என்று கூறினார்.  
நிதி பற்றாக்குறை காரணமாக, இவர் சூடான் குழு நன்கொடையில் போட்டியிட்டார். இவருடன் ஜமேக்காவைச் சேர்ந்த தங்கப் பதக்கம் வென்ற வெரோனிகா காம்ப்பெல்-பிரவுன் என்பவரும் ஓடினார். இவர் மற்ற ஓட்டப்பந்தய வீரர்களை விட ஒன்பது வினாடிகள் குறைந்து, 32.16 நேரத்தில் தனது ஓட்டத்தை முடித்தார். அரங்கத்தில் இருந்த கூட்டம் இவருக்கு ஒரு பெரிய அளவிலான ஆதரவைக் கொடுத்தது.  
சோமாலிய பெண்ணின் கதை பந்தயத்திற்கு முன்னர் ஊடகங்களால் படமாக எடுக்கப்பட்டது. ஆனால் பின்னர் இவருக்கும் நேர்காணல் செய்பவர்களுக்கும் இடையிலான மொழித் தடையாலும், தன்னை விளம்பரப்படுத்துவதில் ஆர்வம் இல்லாததாலும் இவரது ஆர்வம் குறைந்தது.
# சாமியா யூசுப் உமர்

## ஒலிம்பிக்கிற்கு பிந்தை வாழ்க்கை

ஒலிம்பிக்கில் இவரது போட்டிக்கு சோமாலியாவில் சிறிய பாதுகாப்பு கிடைத்தது. கிழக்கு ஆப்பிரிக்க நேர மண்டலத்தின் நள்ளிரவில் இவரது ஓட்டம் நடந்தது. மேலும் உள்நாட்டில் தொலைக்காட்சியோ அல்லது வானொலியோ இவரது போட்டியை ஒலிபரப்பு செய்யவில்லை. அதுபோல, இவரது குடும்பத்தினர் யாரும் இவர் போட்டியிடுவதைப் பார்க்கவில்லை. அல் சபாப் என்ற போராளிக்குழுவுடன் மோதலால், இவர் அதிர்ச்சியடைந்தார். மேலும் தான் ஒரு விளையாட்டு வீரர் என்று மற்றவர்களிடம் கூறிக்கொள்ளவில்லை. 2009 திசம்பரில், இவரும் இவரது குடும்பத்தினரும் சுமார் தூரத்தில் அமைந்துள்ள இசுலாமிய கிளர்ச்சிக் குழுவான ஹிஸ்புல்-இசுலாம் ஏற்பாடு செய்த இடப்பெயர்ச்சி முகாமில் வசித்து வந்தனர். இக்குழு முக்தீசுக்கு வெளியே. அல்-சபாப் அனைத்து பெண்களும் விளையாட்டுகளில் பங்கேற்கவோ அல்லது பார்க்கவோ தடை விதித்திருந்தனர்.  
2011 ஆம் ஆண்டில், இவர் உள்நாட்டுப் போரிலிருந்து அடிஸ் அபாபாவுக்குச் தனது குடும்பத்தை விட்டுத் தப்பிச் சென்றார். ஓரளவுக்கு ஐக்கிய இராச்சியத்தின் இலண்டனில் நடைபெறவுள்ள 2012 கோடைகால ஒலிம்பிக்கில் போட்டியிட வேண்டும் என்ற தனது கனவைத் தொடர்ந்தார். நடுத்தர தூர தடகள வீரரும், முன்னாள் ஒலிம்பியனுமான *எசெது துரா*வுடன் பயிற்சியைத் தொடங்கவிருந்தார். இவர் கத்தார் நாட்டைச் சேர்ந்த பிரபல சோமாலிய தடகள பயிற்சியாளர் *ஜமா ஏடன்*, ஒலிம்பிக் பதக்கம் வென்ற மொகமது சுலைமான் ஆகியோரால் பரிந்துரைக்கப்பட்டார். எத்தியோப்பிய ஒலிம்பிக் அமைப்பின் ஒப்புதல் கிடைத்தவுடன் நடுத்தர தூர எத்தியோப்பிய அணியுடன் பயிற்சி பெற அனுமதிக்கப்பட்டார். எத்தியோப்பிய அணி 1500 மீட்டரை 5 நிமிடங்களில் கடந்தால், இவர் 4:20 நிமிடத்தில் கடக்க வேண்டும் எனக் கூறப்பட்டது.  
ஒலிம்பிக்கிலும் அதன் பின்னரும் இவரது கதையை வெளிக்கொணர்ந்த அல் ஜசீரா பத்திரிகையாளர் தெரசா குரூக்குடன் இவர் ஒரு நட்பை வளர்த்துக் கொண்டார். ஒரு பயிற்சியாளரைக் கண்டுபிடிக்கும் விருப்பத்தில், இவர் வடக்கே ஐரோப்பாவை நோக்கிச் சென்று, சூடானைக் கடந்து லிபியாவிற்குள் நுழைந்தார் என்று க்ரூக் பின்னர் தெரிவித்தார். உமரின் குடும்பமும் குரூக்க்கும் இவரைப் பற்றி பேச முயற்சித்தனர். மேலும் எத்தியோப்பியாவில் தங்குவதற்கு சோமாலிய ஒலிம்பிக் அமைப்பு ஒரு பயிற்சி முகாமை அமைக்கும் என்று நம்பினார்கள். அதற்கு பதிலாக, இவர் லிபியாவிற்குள் செல்ல கடத்தல்காரர்களுக்கு பணம் கொடுத்தார். அங்கு இவர் சில காலம் சிறையில் அடைக்கப்பட்டார்.
# சாமியா யூசுப் உமர்

## மரணம்

2012 ஆகத்து 19 அன்று, லிபியாவிலிருந்து இத்தாலிக்கு ஒரு படகில் சென்று கொண்டிருந்தபோது இவர் இறந்துவிட்டதாக *கொரியேர் டெல்லா செரா* என்ற பத்திரிக்கை தெரிவித்தது. இந்த தகவல் இவரது தோழரும் சக ஓட்டப்பந்தய வீரருமான *அப்தி பிலி*டமிருந்து வந்தது. மேலும் செய்தித்தாள் கூற்றை "நம்புவதற்கு கடினமாக இருந்தது". 2012 கோடைகால ஒலிம்பிக்கின் போது கதை வெளிச்சத்திற்கு வந்தது. இவரது மரணம் அந்த ஆண்டின் தொடக்கத்தில் ஏப்ரல் மாதத்தில் நிகழ்ந்தது.  
ஆகத்து 21 அன்று, சோமாலியாவின் தேசிய ஒலிம்பிக் அமைப்பிடமிருந்து இவரது மரணம் உறுதிப்படுத்தப்பட்டதாக பிபிசி தெரிவித்தது. எத்தியோப்பியாவில் உள்ள தனது வீட்டிலிருந்து இத்தாலியை அடைய முயன்றபோது இவர் லிபிய கடற்பரப்பில் இருந்து நீரில் மூழ்கியதை சோமாலியாவின் தடகள கூட்டமைப்பின் துணைத் தலைவர் *காதிஜோ ஏடன் தாகிர்* உறுதிப்படுத்தியதாக *ஹஃபிங்டன் போஸ்ட்* செய்தி வெளியிட்டுள்ளது. காதிஜோ மேலும் கூறுகையில், "இது ஒரு சோகமான மரணம். . . அவர் லண்டன் ஒலிம்பிக்கில் எங்களுக்கு மிகவும் பிடித்தவர் ".  
இவரது மரணம் குறித்த சரியான விவரங்கள் இறுதியில் வெளிச்சத்துக்கு வந்தன; மத்தியதரைக் கடலைக் கடந்து இத்தாலியை அடைவதற்கான முயற்சியில் 70 பேருடன் ஒரு நிரம்பிய படகில் ஏறினார். படகு பாதுகாப்பு படையினரிடமிருந்து மறைந்து லிபியா கடற்கரையில் சிக்கிக்கொண்டது. உதவி வழங்க ஒரு இத்தாலிய கடற்படைக் கப்பல் வந்தபோது, அது அகதிகளுக்கு பக்கவாட்டில் கயிறுகளை வீசியது. மக்கள் கயிறுகளைப் பிடிக்க முயன்றபோது ஏற்பட்ட குழப்பத்தில், உமர் கடலில் தள்ளப்பட்டார். அங்கிருந்த சாட்சிகள் சிறிது நேரம் இவர் தண்ணீரில் மிதந்துக் கொண்டிருப்பதைக் கண்டனர். ஆனால் இறுதியில் நீரில் மூழ்கினார்.
# கன்னிமரத் தேக்கு

**கன்னி மரம்** (*Kannimara Teak*) என்பது உலகின் மிகப்பெரிய, வயதான தேக்கு மரமாகும். இது தென் இந்தியாவின், கேரளம் மாநிலத்தில் பாலக்காடு மாவட்டம் பரம்பிக்குளம் வனவிலங்கு சரணாலயத்தின், பரம்பிக்குளம் புலிகள் சரணாலயத்தில் உள்ள மரமாகும். இந்த மரம் துணக்கடலில் இருந்து 7 கி.மீ. தொலைவில் உள்ளது. இம்மரத்தின் வயது சுமார் 465 ஆகும். இந்த தேக்கு மரத்தின் உயரம் 39.98 மீ, சுற்றளவு 7.150 மீட்டர் ஆகும். இந்திய ஒன்றிய அரசு 1994-95 இல் இருந்து *மகாவிருட்ச புரஸ்கார்* திட்டத்தின்கீழ் இந்த மரத்தை பராமரித்து வருகிறது.  
உள்ளூர் பழங்குடி மக்களின் நம்பிக்கையின்படி, ஒரு காலத்தில் இந்த மரத்தை வெட்ட முயன்றபோது, இதன் வெட்டுப்பட்ட இடத்திலிருந்து குருதி வெளியேறியதாகவும், அப்போதிருந்து, இந்த மரத்தை பரம்பிகுளத்தில் உள்ள பழங்குடியினர் “கன்னி மரம்” என்று வணங்கினர். இவ்வாறு இந்த மரம் கன்னிமாரம் என்று பெயர்பெற்றது.
# கரமன் மாகாணம்

**கரமன் மாகாணம்** துருக்கி நாட்டின் தென்-மத்திய பகுதியில் இருக்கும் ஓர் மாகாணமாகும் . இதன் பரப்பளவு 9,163 கி.மீ. . இதன் மக்கள் தொகை 232,633 (2010 est). 2000 ஆம் ஆண்டு மக்கள் தொகை கணக்கெடுப்பின்படி இந்த மாகாணத்தின் மக்கள் தொகை 243,210 ஆகும். மக்கள் தொகையின் அடர்த்தி 27.54 பேர் / கி.மீ. . இந்த மாகாணத்தின் போக்குவரத்துக் குறியீடு 70 ஆகும். இதன் தலைநகரம் கராமன் நகரமாகும். 1486 இல் வரை கரமன் கரமனிட் பெய்லிக் பகுதிக்கு உட்பட்டதாக இருந்தது.
# கரமன் மாகாணம்

## மாவட்டங்கள்

கரமன் மாகாணம் 6 மாவட்டங்களாக பிரிக்கப்பட்டுள்ளது.  
- அய்ரான்சி
- பாசாயிலா
- எர்மெனெக்
- கரமன்
- கஸம்கராபேகிர்
- சரிவேலிலெர்
# கரமன் மாகாணம்

## நகரங்கள்

- யேசில்டெரே
- சுதுராகி
- அக்கசேகிர்
- தாஸ்கலே
# கரமன் மாகாணம்

## முக்கிய இடங்கள்

- கரடக் மலையை சுற்றியுள்ள பின்பிர்கில்சே பகுதியில் பைசாதந்திய தேவாலயத்தின் இடிபாடுகள் உள்ளது.
# உமா துலி

**உமா துலி** (Uma Tuli) இந்தியாவைச் சேர்ந்த இவர் ஓர் சமூக சேவகரும், கல்வியாளரும், மேலும் அமர் ஜோதி நற்பணி மன்றத்தின் நிறுவனருமாவார். புது தில்லியைத் தளமாகக் கொண்ட அரசு சாரா அமைப்பான, இதில் மாற்றுத்திறனாளிகளின் மறுவாழ்வுக்காக பணியாற்றி வருகிறார். இவர் 2012 ஆம் ஆண்டில் இந்திய அரசின் நான்காவது மிக உயர்ந்த குடிமை விருதான பத்மசிறீ விருது வழங்கி கௌரவிக்கப்பட்டார்.
# உமா துலி

## சுயசரிதை

இவர் 1943 மார்ச் அன்று புதுதில்லியில் பிறந்தார். பின்னர், தில்லி பல்கலைக்கழகத்தில் ஆங்கில இலக்கியத்தில் முனைவர் பட்டம் பெற்றார். தில்லியிலும், குவாலியரிலும் உள்ள பல்வேறு கல்லூரிகளில் 30 ஆண்டுகளுக்கும் மேலாக கற்பிக்கும் பணியில் ஈடுபட்டிருந்தார்.  
இவர், அமர் ஜோதி நற்பணி மன்றத்தை நிறுவினார். ஆசிரியராக தனது சம்பளத்திலிருந்து திரட்டிய சேமிப்புடன், 1981 இல். இந்த நிறுவனம், பல ஆண்டுகளாக, உடல் ரீதியான ஊனமுற்றோருக்கான உள்ளடக்கிய கல்வி, சுகாதாரம், தொழிற்பயிற்சி, வேலைவாய்ப்பு, விளையாட்டு, கலாச்சார வசதிகள் ஆகியவற்றின் ஒற்றை சாளர வழங்குநராக வளர்ந்துள்ளது. இது, 2001 முதல் 2005 வரை இவர் வகித்த பதவியாகும். இவர் 2001 முதல் ஐந்து ஆண்டுகள் இந்திய அரசாங்கத்திற்கான மாற்றுத்திறனாளிகளுக்கான தலைமை ஆணையராக பணியாற்றினார்.  
மகளிர் சாதனையாளர்களின் கூட்டமைப்பிலிருந்து மகளிர் சாதனையாளர் விருதைப் பெற்ற இவருக்கு அமெரிக்காவின் மிச்சிகனில் உள்ள பெர்க்லி நகரமும் சிறப்பு அங்கீகார மேற்கோளுடன் கௌரவித்தது. இவர் 2010 இல் இலட்சுமிபதி சிங்கானியா - லக்னோ, இந்தியா மேலாண்மைக் கழகம் வழங்கிய தேசிய தலைமைத்துவ விருதைப் பெற்றார் . இரண்டு ஆண்டுகளுக்குப் பிறகு, இந்திய அரசால் பத்மசிறீ<nowiki/>விருதுக்கான குடியரசு தின கௌரவப் பட்டியலில் சேர்க்கப்பட்டார்.
# போடிலி

போடிலி இந்தியாவின் ஆந்திரப்பிரதேச மாநிலத்திலுள்ள பிரகாசம் மாவட்டத்தில் இடம்பெற்றுள்ள ஒரு வட்டம் ஆகும். இது போடிலி வட்டத்தில் கண்டுகூர் வருவாய் கோட்டத்தில் அமைந்துள்ளது. இந்த ஊர் மார்க்காபுரம் சட்டமன்றத் தொகுதிக்கும், இது ஒங்கோல் மக்களவைத் தொகுதிக்கு உட்பட்டது.
# போடிலி

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, இந்நகரத்தின் மக்கள்தொகை 31,145 ஆகும். அதில் 15,681 ஆண்களும், 15464 பெண்களும் உள்ளனர். 6 வயதிற்குட்பட்ட குழந்தைகளின் எண்ணிக்கை 3349 ஆகவுள்ளது. குழந்தைகள் பாலின விகிதம், 1753 ஆண் குழந்தைகளுக்கு, 1596 பெண் குழந்தைகள் வீதம் உள்ளனர்.
# திரித்தாலா

**திரித்தாலா** (*Thrithala*) என்பது தென் இந்திய மாநிலமான, கேரளத்தின், பாலக்காடு மாவட்டத்தின், பட்டம்பி வட்டத்தில் உள்ள ஒரு கிராமம் ஆகும். இந்த கிராமம் பாரதப்புழாவின் கரையில் அமைந்துள்ளது. இங்கு புகழ்பெற்ற சிவன் கோயில் உள்ளது.
# திரித்தாலா

## வரலாறு

'பறையிபெற்ற பந்திருகுலம்' நாட்டார் கதை திரிதாலாவை மையமாகக் கொண்டது. இந்த கதையின்படி, வராருச்சி என்ற ஒரு பிராமணர், ஒரு தாழ்த்தப்பட்ட பெண்ணை தான் யரென்பதையும் கடந்து மயங்கி திருமணம் செய்து கொண்டார் (? ). திருமணத்திற்குப் பிறகு, அவர்கள் நீண்ட யாத்திரை ஒன்றை மேற்கொண்டனர். பயணத்தின் போது, அந்தப் பெண் பல முறை கர்ப்பமுற்று, பிரசவித்தாள். ஒவ்வொரு முறை அவள் குழந்தையை பிரசவித்தபோதும், கணவன் அதை அங்கேயே விட்டுவிடும்படி கூறினார். ஒவ்வொரு குழந்தைகளும் வெவ்வேறு சாதிகளைச் சேர்ந்தவர்களிடம் (மொத்தம் 12) விடபட்டன. இதனால் அவர்கள் அந்த சாதியில் வளர்ந்து, புகழ்பெற்ற 'பந்திருகுலத்தை' உருவாக்கினர். அவர்கள் அனைவரும் தங்கள் வாழ்வில் புகழ் பெற்றனர் மேலும் பல கதைகளுக்கு காரணம் ஆயினர். இவர்களில் மூத்தவர் அக்னிஹோத்ரி, ஒரு பிராமணர், இவர் இடம் திரித்தாலாவில் மெழத்தூர். மற்றவர்கள் பக்கனார் (கூடை முடைபவர்), பெருந்தச்சன் (தலைமைச் சிற்பி), நாரந்த பரந்தன் (ஒரு விசித்திரமான தெய்வீக நபர்), வயில்லாகுண்ணியப்பன் (வாய் இல்லாத குழந்தை, தாய் தங்களுடன் வைத்திருக்க விரும்பினார்) மற்றும் பலர். இவர்களுடைய கதைகள் கொட்டாரத்தில் சங்குண்ணியால் எழுதபட்ட பிரபலமான புத்தகமான 'ஐதீகமாலா'வில் குறிப்பிடப்பட்டுள்ளன.  
இந்த ஊரில் சுமார் 9 மற்றும் 10 ஆம் நூற்றாண்டில் கட்டப்பட்ட, சிவன் கோவில் உள்ளது. இக்கோயில் கட்டடக்கலை சோழ பாணியிலிருந்து பாண்டிய கட்டிடக்கலை பாணிக்கு மாறுவதைக் குறிப்பதாக உள்ளதாக கூறப்படுகிறது. ஒரு கதையின்படி, குழந்தை அக்னிஹோத்ரி தனது தாயுடன் ஆற்றில் குளித்துக் கொண்டிருந்தார். அப்போது அவர் ஒரு தட்டில் (மலையாளத்தில் 'தலாம்') மேடு வடிவில் மணலைக் குவித்தார். தாய் மணலை அகற்ற முயன்றபோது, அது ஒரு 'சிவலிங்கம்' வடிவில் கெட்டிபட்டிருப்பதைக் கண்டாள். இவ்வாறு தோன்றிய தெய்வம் 'தலதிலப்பன்' என்று அழைக்கப்படுகிறார். சிலை மணலால் அமைந்துள்ளதாக கூறப்படுகிறது. கோயில் கட்டப்படுவதற்கு தேவையான இட வசதிக்காக, ஆறு தனது போக்கை தானாகவே மாற்றிக் கொண்டதால் இப்பகுதியில் ஆற்றில் கூர்மையான வளைவு உருவானது என்று நம்பப்படுகிறது..
# திரித்தாலா

## இந்த ஊரின் குறிப்பிடத்தக்கவர்கள்

- வி. டி. பட்டத்திரிபாத், நாடக்க் கலைஞர் மற்றும் சுதந்திர போராளி
- மஹா காவி அக்கித்தம் அச்சுதன் நம்பூதிரி
- திரிதால கேசவ போடுவல், தயம்பக மேஸ்ட்ரோ
- எம். டி. வாசுதேவன் நாயர், ஞான்பிட் விருது வென்ற மலையாள எழுத்தாளர்
- ஈ. சிறீதரன், டி.எம்.ஆர்.சி யின் முன்னாள் நிர்வாக இயக்குநர்
- அம்மு சுவாமிநாதன், சுதந்திர போராட்ட வீரர் மற்றும் ஒரு முக்கியத் தலைவர்
- கேப்டன் இலட்சுமி சாகல், இந்திய விடுதலை இயக்க ஆர்வலர்
- மேஜர் ரவி, மலையாளத் திரைப்பட இயக்குநர்
# திரித்தாலா

## அரசியல்

இந்த ஊர் பொன்னானி மக்களவைத் தொகுதிக்கு உட்பட்டது (முன்னர் ஒற்றப்பாலம் மக்களவைத் தொகுதி), தற்போதைய மக்களவை உறுப்பினர் ஈ. டி. மொகமது பஷீர் . திரித்தாலா 49 வது சட்டமன்றத் தொகுதி, தற்போதைய சட்டமன்ற உறுப்பினர் இ.தே.கா. வின் வி. டி. பல்ராம் ஆவார்.  
இங்கு இந்திய தேசிய காங்கிரசு, இந்திய பொதுவுடமைக் கட்சி (மார்க்சிஸ்ட்) (சி.பி.எம்), இந்திய ஒன்றிய முஸ்லிம் லீக், இந்திய சமூக ஜனநாயகக் கட்சி (எஸ்.டி.பி.ஐ), பாரதிய ஜனதா கட்சி ஆகியவை முக்கிய அரசியல் கட்சிகளாக உள்ளன.
# திரித்தாலா

## புறநகர் மற்றும் கிராமங்கள்

- முடவன்னூர், மேழத்தூர்
- நங்காட்டிரி, கல்யாணப்பாடி மற்றும் கண்ணனூர்
- உல்லானூர், வி. கே. கதவு மற்றும் கே. ஆர். நாராயண் நகர்
- அதானி, சித்தப்புரம், பட்டிதாரா, மலமக்கவு
- ஓதலூர்
# திரித்தாலா

## முக்கியமான அடையாளங்கள்

- வெல்லியம்கல்லு பூங்கா
- பக்கனார் காலனி
- வைத்யமடம், மேழத்தூர்
- வேமஞ்சேரி மனை, அக்னிஹோத்ரியின் வீடு
- யஜ்னேஸ்வரம் சிவன் கோயில்
- திரித்தாலா ஜுமா மசூதி
- கண்ணனூர் பகவதி கோயில்
- வி. கே. கடவு ஜுமா மசூதி
- ராஷ்டிரபதி பவனில் பணியாற்றிய டி. கே. சுப்பிரமணியனின் பெயர் கொண்ட சாலை
- திரித்தால சிவன் கோயில்
- முடவன்னூர் சிவன் கோயில்
- உல்லனூர் ஜுமா மசூதி
- அரசு கலை மற்றும் அறிவியல் கல்லூரி, திரித்தாலா
# பிரமோதவர்தனி

**பிரமோதவர்தனி** அல்லது **சிறீ சஞ்சீவனா** (ஆங்கிலம்: *Pramodhawardhani;* இந்தோனேசியம்: *Çrī Kahulunnan*; *Çrī Sanjiwana* என்பவர் கிபி 9-ஆம் நூற்றான்டின் நடுச் சாவகத்தின் மாதரம் இராச்சியத்தை ஆண்ட ராக்காய் பிக்கத்தான் (ஆட்சி: 838-850) என்பவரின் மனைவியும் அரசியும் ஆவார். இவர் **சிறீ ககுலுன்னன்** (*Çrī Kahulunnan*) அல்லது **சிறீ சஞ்சீவனா** (*Çrī Sanjiwana*) என்றும் அழைக்கப்பட்டவர்.  
இவர் சைலேந்திர மன்னர் சமரதுங்கனின் (ஆட்சி: 812—833) மகளும் ஆவார். சஞ்சய வம்சத்தின் இளவரசரான ராக்காய் பிக்கத்தானுடன் நடந்த இவரின் அரசத் திருமணம் இந்து சஞ்சய அரச மரபு மற்றும் பௌத்த சைலேந்திர வம்சங்களுக்கு இடையிலான அரசியல் நல்லிணக்கமாக நம்பப்பட்டது.
# பிரமோதவர்தனி

## வரலாறு

உலகப் புகழ் பெற்ற போரோபுதூர் பௌத்த நினைவுச் சின்னத்தை கட்டி முடித்தமைக்காக இவர் நினைவுகூரப்படுகிறார். அத்துடன் கெவு சமவெளியில் பல பௌத்த கோவில்களை அமைத்துள்ளார். இவற்றில் செவு கோயில் வளாகம், பிளவோசான் கோவில் வளாகம், சோச்சிவான் கோவில் வளாகங்களில் அமைந்துள்ள சிறிய பௌத்த பெர்வாரா கோவில்கள் குறிப்பிடத்தக்கவையாகும்.  
இவரின் பெயர் காராங்தெங்கா கல்வெட்டு, திரி தெப்புசான் கல்வெட்டு, உரூக்கம் கல்வெட்டு போன்ற பல கல்வெட்டுகளில் பொறிக்கப்பட்டுள்ளன. 842-ஐச் சேர்ந்த திரி தெப்புசான் கல்வெட்டில் *சீமா* (வரி-நீக்கப்பட்ட) நிலங்கள் பிரமோதவர்தனியினால் போரோபுதூர் பராமரிப்புக்காக வழங்கப்பட்டதாகப் பொறிக்கப்பட்டுள்ளது.
# பிரமோதவர்தனி

## சோச்சிவான் கோயில்

829 (பொ.ஊ 907) ஐச் சேர்ந்த ரூக்கம் கல்வெட்டில் ரூக்கம் கிராமம் நினி ஜாஜி ராக்ரியான் சஞ்சீவனாவினால் புனரமைக்கப்பட்டதாகத் தெரிவிக்கப்பட்டுள்ளது. முன்னர் இக்கிராமம் எரிமலை வெடிப்பினால் அழிந்திருந்தது. லிம்வுங்கில் அமைந்துள்ள ஒரு புனித கட்டிடத்தை கவனித்துக்கொள்வது ரூக்கம் கிராமவாசிகளின் கடமை ஆகும். இந்தப் புனித கட்டிடம் சோச்சிவான் கோவில் என அடையாளம் காணப்பட்டுள்ளது.  
பிரமோதவர்தனியின் தோற்றமே பிரம்பானான் கோவிலில் அமைந்துள்ள துர்க்கை அம்மனின் உருவத்திற்கு முன்மாதிரியாக இருந்ததாக லோரோ ஜொங்கிராங் புராணம் விளக்கம் கூறுகிறது.
# விக்கிப்பீடியா:விக்கித்திட்டம் விலங்குரிமை

<div id="head">}</div>  
</div>  
__NOTOC__
**<div>இத்திட்டம் விலங்குரிமை தொடர்பான புதிய கட்டுரைகளை உருவாக்குவதையும், மேம்படுத்துவதையும் நோக்கமாகக் கொண்டுள்ளது. மேலும் விலங்குரிமை மற்றும் நனிசைவம் தொடர்பான கட்டுரைகளை இயற்றும் விக்கிப்பயனர்களை இணைக்கவும், அவர்களுக்கு வழிகாட்டி உதவி புரியவும் இத்திட்டம் வழிவகை செய்கிறது.  
தாங்களும் இத்திட்டத்தின் கீழ் இணைந்து விலங்குரிமைக்கும், நனிசைவத்திற்கும், தமிழுக்கும் தொண்டு செய்ய இயலும். அதற்கு இங்குள்ள **'திட்ட உறுப்பினர்கள்**' பகுதியில் தங்கள் பெயரைச் சேர்த்துக்கொள்ளவும். பின் கீழ்க்கண்ட தலைப்புகளில் தாங்கள் கட்டுரைகளை இயற்றலாம். உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும்.  
கூடுதலாக விலங்குரிமை வலைவாசல் பக்கத்தையும் பார்க்கவும்.
</div>**  
| <div>
==நோக்கம்==  
நமது விக்கித்திட்டம் விலங்குரிமையின் குறிக்கோள்:
* விலங்குரிமை மற்றும் நனிசைவம் தொடர்பான கட்டுரைகளின் அளவினையும் தரத்தினையும் அதிகரித்தல்.
* கட்டுரைகளை எளிய தேடலின் பொழுதே ஆர்வமுள்ளோருக்கு கிடைக்க வழிவகை செய்தல்.
* வலைவாசல்:விலங்குரிமை பராமரிப்பு.
<div></div>
</div>  
<div>  
==சமீபத்தில் தொகுக்கப்பட்ட கட்டுரைகள்==  
விலங்குரிமை மற்றும் நனிசைவம் தொடர்பான கட்டுரைகளில் சமீபத்தில் பயனர்கள் செய்துள்ள மாற்றங்கள் இங்கு பட்டியல் இடப்பட்டுள்ளன. ஆர்வமுள்ளோர் இக்கட்டுரைகளில் பிற பயனர்கள் செய்த மாற்றங்களை கண்காணிக்கலாம்.
</div> </div>  
<div>  
==வார்ப்புருக்கள்==
===பேச்சுப் பக்கத்தில் வார்ப்புரு இட வேண்டல்===
விக்கித் திட்டம் விலங்குரிமை தொடர்பான கட்டுரைகளின் **பேச்சுப்** பக்கத்தில், என வார்ப்புருக்கான குறிப்பை இடுங்கள்.  
===பயனர் பக்கத்தில் வார்ப்புரு இட வேண்டல்===
* பயனர் பக்கத்தில் இடவேண்டிய வார்ப்புருக்கள் மற்றும் கட்டுரைகளின் பேச்சுப் பக்கத்தில் இட வேண்டிய விலங்குரிமை வார்ப்புருக்கள் குறித்து விக்கிப்பீடியா:விக்கித் திட்டம் விலங்குரிமை/வார்ப்புருக்கள் இங்கு காணவும்.
</div>  
<div>  
==தகவல் பலகை==  
</div> | <div>  
==சிறப்பு உள்ளடக்கங்கள்==
;**வலைவாசல்கள்**  
;**கட்டுரைகள்**  
;**படங்கள்**  
;**"உங்களுக்குத் தெரியுமா" அறிவிப்புகள்**  
</div>  
<div>  
==திட்ட உறுப்பினர்கள்==
இந்த திட்டத்தில் தங்களை இணைத்துக்கொள்ள இப்பகுதியில் தங்கள் பெயரைச் சேர்க்கவும்.  
* Rasnaboy
* Bhagya sri113
</div>  
<div> |
| --- | --- |
| <div>  
== பங்காற்றும் வழிகள் ==  
* உருவாக்கப்பட வேண்டிய கட்டுரைகள் என்ற பட்டியலின் கீழுள்ள கட்டுரைகளில் மூன்று வரிகளுக்கும் மேல் குறுங்கட்டுரைகளாகவாவது இயன்றவரை உருவாக்கலாம். தக்க ஆதாரங்களை இணைத்து சிறப்பான கட்டுரையாக்குதல் மேலும் சிறப்பு.  
* - | <div>  
==இலக்குகள்==
# [[விலங்குரிமை, நனிசைவம், விலங்கு வன்கொடுமை, விலங்கினவாதம், ஊன்வாதம், விலங்குத் தொழிற்கூட்டு போன்ற கட்டுரைகளை முதற்பக்க கட்டுரைகளாக ஆக்க முயற்சிகள் செய்ய வேண்டும்.

;உடன் செய்ய வேண்டியவை  
====முதல் இலக்கு====
# விக்கித்திட்டம் விலங்குரிமையின் கீழ் இதுவரை இயற்றப்பட்ட கட்டுரைகளை ஒருமுகம் படுத்துவது.

====இரண்டாவது இலக்கு====
# விக்கிப்பீடியா:விக்கித் திட்டம் விலங்குரிமை/இலக்கியம், விக்கிப்பீடியா:விக்கித் திட்டம் விலங்குரிமை/தத்துவங்கள், விக்கிப்பீடியா:விக்கித் திட்டம் விலங்குரிமை/விலங்குரிமை ஆர்வலர்கள் போன்ற துணை வலைவாசல்களுக்கு ஏற்ற பக்கங்களை செம்மை செய்ய வேண்டும்.

====பெரும் இலக்கு====
# விலங்குரிமை களஞ்சியம் நூல் தொகுப்புகளை வாங்கி ஆவணம் செய்ய வேண்டும். |

| <div>  
==நிறைவுற்றவை==  
==விலங்குரிமை வார்ப்புரு==  
</div> |  |
| <div>
==இவற்றையும் காண்க==
* விக்கிப்பீடியா:விக்கித் திட்டம் விலங்குரிமை/முக்கியக் கட்டுரைகள்
* விக்கிப்பீடியா:விக்கித் திட்டம் விலங்குரிமை/முக்கியக் கட்டுரைகள் - 2
* விக்கிப்பீடியா:விக்கித் திட்டம் விலங்குரிமை/உருவாக்கப்பட வேண்டிய கட்டுரைகள்  
</div> | } |
# டான்சர் (திரைப்படம்)

**டான்சர்** என்பது 2005 ஆம் ஆண்டு இந்திய தமிழ் நாடகத் திரைப்படமாகும். இப்படத்தை கே.ஆர் இன்ஃபோடெயின்மென்ட் பிரைவேட் லிமிடெட் கீழ் யோகேஷ் கே.ஆர் தயாரித்தார். இந்த திரைப்படம் 12 ஜனவரி 2005 அன்று வெளியிடப்பட்டது.
# டான்சர் (திரைப்படம்)

## நடிகர்கள்

- குட்டியாக குட்டி
- ராபர்ட்யாக அருண்
- கனிகா திவ்யாவாக
- சின்னி ஜெயந்த்
- காக்கா ராதாகிருஷ்ணன்
- மணிவண்ணன்
- டெல்லி கணேஷ்
- வாசு விக்ரம்
- டி.பி.கஜேந்திரன்
- மீராகிருஷ்ணன்
- சுவாமிநாதன்
- குட்டியின் நண்பராக மாஸ்டர் உதயராஜ்
# டான்சர் (திரைப்படம்)

## தயாரிப்பு

ஒரு கால் ஊனமுற்ற நடனக் கலைஞரான குட்டி ஒரு மேடை நிகழ்ச்சியில் நடனமாடுவதைக் கண்ட குட்டி ஒரு மேடை நிகழ்ச்சியில் நடனமாடுவதைக் கண்ட கேயார் இவரை நாயகனாக கொண்டு ஒரு படத்தை இயக்க ஆர்வம் கொண்டார்.. குட்டி 2007 இல் ஒரு நடன நிகழ்ச்சியின்போது படிக்கட்டுகளில் இருந்து கீழே விழுந்து இறந்தார்..
# டான்சர் (திரைப்படம்)

## இசை

படத்திற்கான இசையை பிரவீண் மணியும், பாடல் வரிகளை பா. விஜய் மற்றும் நா. முத்துக்குமார் எழுதினர்.  
- "டான்சர்" - கார்த்திக் , சுரேஷ் பீட்டர்ஸ்
- "ஜிங்குலு ஜிங்கேல்" - ரஃபி, சுசித்ரா
- "கோத்தவரங்க" - மாதங்கி, கோபால்
- "இரைவா" - எஸ்.பி.பாலசுப்ரமணியம்
- "சோனத்து" - சீனிவாஸ்
# டான்சர் (திரைப்படம்)

## வரவேற்பு

இந்தியா கிளிட்ஸ், "கீயர் திரைப்படத்தில் ஒரு செய்தியை எடுத்திருந்தாலும், வணிக ரீதியான கூறுகளை சரியான கலவையில் சேர்ப்பதன் மூலம் அவர் திரைப்படத்தை சுவாரஸ்யமாக்கியுள்ளார்" என்று கூறியது.
# வேலக்கட்டல நாயர்

**வேலக்கட்டல நாயர்**(*Velakkathala Nair*) அல்லதுவேலக்கட்டலவா எனப்படுவோர் இந்திய மாநிலமான கேரளா மற்றும் தமிழகத்தில் வாழுகின்ற ஓர் இனக்குழுவினர் ஆவார். இச்சமூகத்தினர் மலையாள மொழியை தாய்மொழியாகக் கொண்டோராவர்.
இச்சமூகத்தினர் நாவிதர் சமூகத்தின் உட்பிரிவினராக உள்ளனர். தமிழகத்தில் கன்னியாகுமாரி மாவட்டத்தில் சிறிய அளவில் வசிக்கும் இவர்கள் தமிழ்நாடு அரசின் இட ஒதுக்கீடு பட்டியலில் மிகவும் பிற்படுத்தப்பட்ட வகுப்பில் உள்ளனர். இவர்கள் கிராமப்புற மருத்துவர்களாகவும், ஒப்பனைத் தொழில் செய்பவர்களாகவும் இருந்து வருகின்றனர்.
# மங்களா

**மங்களா** (*Mangala*) எனப்படுவோர் இந்திய மாநிலமான ஆந்திரப் பிரதேசத்திலும், தமிழகத்திலும் வாழுகின்ற ஓர் இனக்குழுவினர் ஆவார்.
இச்சமூகத்தினர் தெலுங்கு மொழியை தாய்மொழியாகக் கொண்டோராவர். இச்சமூகத்தினரின் நாவிதர் சமூகத்தின் உட்பிரிவினராக உள்ளனர். விஜயநகர பேரரசின் ஆட்சி காலத்தில் ஆந்திராவில் இருந்து தமிழகம் வந்த இவர்கள் தமிழ்நாடு அரசின் இட ஒதுக்கீடு பட்டியலில் மிகவும் பிற்படுத்தப்பட்ட வகுப்பில் உள்ளனர். இவர்கள் கிராமப்புற மருத்துவர்களாகவும் , ஒப்பனைத் தொழில் செய்பவர்களாகவும் இருந்து வருகின்றனர்.
# பாரதி வித்தியா பீடம்

**பாரதி வித்தியா பீடம் நிகர்நிலைப் பல்கலைக்கழம்** (**Bharati Vidyapeeth**) இந்தியாவின் மகாராட்டிரா மாநிலத்தின் புனே நகரத்தில் 1964-இல் நிறுவப்பட்டது. இதனை இந்திய அரசியல்வாதியும், கல்வியாளருமான *பதங்கராவ் கதம்* என்பவர் நிறுவினார். பாரதி வித்தியா பீடத்தில் 1600+ ஆசிரியர்களும், ஊழியர்களும் பணிபுரியம் பாரதிய வித்தியா பீடத்தில் 23,000+ மாணவர்கள் பயில்கிறார்கள்.  
பல்கலைக்கழக மானியக் குழு 26 ஏப்ரல் 1996 அன்று 12 கல்லூரிகளைக் கொண்ட பாரதி வித்தியா பீடத்தை நிகர்நிலைப் பல்கலைக்கழமாக அங்கீகாரம் வழஙகியது. பாரதி வித்தியா பீடத்தின் வளாகங்கள் மகாராட்டிரா மாநிலத்தில் நவி மும்பை, சதாரா, சோலாப்பூர், கராத், பஞ்ச்கனி, கோலாப்பூர் மற்றும் புது தில்லியில் உள்ளது. மேலும் பாரதிய வித்தியா பீடம் 78 உயர்நிலைப் பள்ளிகளையும், 60 கலை, அறிவியல், வேளாண்மை, மருத்துவம், துணை மருத்துவம், இந்திய மருத்துவம், பொறியியல், வணிக மேலாண்மை, உணவக மேலாண்மை மற்றும் உணவுக் கலை கல்லூரிகளை நடத்துகிறது.
# எச். பி. எஸ். அலுவாலியா

டார்சீலிங்கின் இமயமலை மலையேறும் நிறுவனத்தில் தனது மேம்பட்ட பயிற்சியைத் தொடர்ந்து, இவர் நேபாளம், சிக்கிம் ஆகிய இடங்களில் பயிற்சியை மேற்கொண்டார். பின்னர் இவர் 1965 மே 29 அன்று எவரெசுட்டு சிகரத்தில் ஏறினார். 1965 ஆம் ஆண்டு இந்திய இராணுவப் பயணம் எவரெசுட்டுக்கான முதல் வெற்றிகரமான இந்தியப் பயணம் ஆகும். இது 9 மலையேறுபவர்களை முதலிடத்தில் வைத்தது. இது கேப்டன் எம்.எசு. கோக்லி தலைமையிலான 17 ஆண்டுகால சாதனையாகும். இவருடன் அவ்தார் சிங் சீமா, நவாங் கோம்பு செர்பா, சோனம் கியாத்சோ, சோனம் வாங்கல், சி.பி. வோக்ரா, ஆங் காமி செர்பா, அரிசு சந்திரா சிங் ராவத், பூ டோர்சி செர்பா ஆகியோர் 1965 ஆம் ஆண்டில் வெற்றிகரமாக உச்சத்தை எட்டினர். மேலும் எவரெசெட்டு சிகரத்தை ஏறிய முதல் இந்தியர்கள் என்ற பெருமையை பெற்றனர். 1965 ஆம் ஆண்டு நடைபெற்ற இந்திய-பாக்கித்தான் போரின்போது, இவரது முதுகெலும்பில் குண்டு காயம் ஏற்பட்டது. இதன் விளைவாக இவர் சக்கர நாற்காலியில் அடைக்கப்பட்டார். தற்போது, இவர் இந்திய முதுகெலும்பு காயங்கள் மையத்தின் தலைவராக உள்ளார். பதின்மூன்று புத்தகங்களை எழுதியுள்ள இவர், விருது பெற்ற *பியாண்ட் இமாலயா* என்ற தொடரையும் தயாரித்துள்ளார். இது டிசுகவரி தொலைக்காட்சியிலும்,இந்தியாவின் நேசனல் சியாகிரபிக் தொலைக்காட்சியிலும் உலகம் முழுவதும் ஒளிபரப்பப்பட்டது.